ועדת הכלכלה, כנסת 19, פרוטוקול מספר 177, 2014-01-20 10:00

אבישי ברוורמן: בוקר טוב.

אבישי ברוורמן: אני מתכבד לפתוח את ישיבת ועדת הכלכלה.

אבישי ברוורמן: הצעת חוק לשינוי חברתי-כלכלי (תיקוני חקיקה) (הגברת התחרות), התשע"ב-2012.

אבישי ברוורמן: מי מציג את זה?

<אתי בנדלר: עורך הדין אורי שוורץ מהרשות להגבלים עסקיים.

<אורי שוורץ: בוקר טוב אדוני.

<אורי שוורץ: תודה רבה.

אבישי ברוורמן: מי התלמידים הנחמדים שלפנינו?

<קריאה: בית הספר ליד"ה.

אבישי ברוורמן: איפה?

<אתי בנדלר: ליד"ה יש רק בירושלים.

<אתי בנדלר: אדוני, זה מוסד.

<לאה ורון: זה בית הספר שליד האוניברסיטה העברית.

אבישי ברוורמן: ליד"ה.

אבישי ברוורמן: תסלחו לי, בתור אדם שגדל ברמת-גן, היה שנים בוושינגטון, גר 16 שנה בבאר-שבע, עכשיו בתל-אביב, שלא ידעתי שליד"ה זה ליד האוניברסיטה בירושלים.

אבישי ברוורמן: תודה.

<לאה ורון: זה נחשב לבית ספר מצוין.

אבישי ברוורמן: עורך דין שוורץ, סע.

<אורי שוורץ: אדוני, אני מבין שאנחנו מדברים היום רק על הפיצול של הסעיף המצוין.

<אורי שוורץ: אני אתמקד בצורך לפיצול.

<לאה ורון: כן, זה מה שעל סדר-היום.

<אורי שוורץ: כן, אני אתמקד בצורך לפיצול.

<אורי שוורץ: אני אסביר בקצרה גם את הסעיף עצמו.

<אורי שוורץ: מדובר בהצעת חוק שהוגשה לכנסת בעקבות המלצות ועדת טרכטנברג בזמנו.

<אורי שוורץ: החוק הזה הוא אוסף של – פרקים-פרקים שהם תיקוני חקיקה של חוקים שונים מתחומים שונים.

<אורי שוורץ: אחד הפרקים עוסק בתחום ההגבלים העסקיים, זהו פרק ב'.

<אורי שוורץ: אנחנו מבקשים, מטעמי ייעול ודחיפות, לפצל סעיף אחד על מנת לקדם אותו על פני הסעיפים האחרים.

<אורי שוורץ: הסעיפים האחרים הם מעט מורכבים יותר.

<אורי שוורץ: אולי יש שיאמרו שנויים יותר במחלוקת.

<אורי שוורץ: הסעיף הזה להבנתנו הוא גם מאוד נחוץ וגם לא שנוי במחלוקת.

אבישי ברוורמן: תודה.

אבישי ברוורמן: עורכת הדין בנדלר.

<אתי בנדלר: מדוע הוא דחוף?

<אתי בנדלר: למה הוא דחוף מעבר לדחיפות המתבקשת של כל הסעיפים, של כל התיקון?

<אורי שוורץ: אני אסביר במילה במה עוסק - - -

אבישי ברוורמן: מה נשתנה הסעיף הזה מכל הסעיפים?

<אורי שוורץ: הסעיף הזה מקנה לממונה על ההגבלים העסקיים את הסמכות לערוך מחקרי שוק.

<אורי שוורץ: אחת המסקנות של ועדת טרכטנברג הייתה – אנחנו מרגישים את זה גם – שאין בממשלה גוף, מטה, שיכול לעשות מחקרי שוק בתחום התחרות.

<אורי שוורץ: זאת אומרת, מחקרים שהם לא תלויים באיזשהו מהלך ספציפי.

<אורי שוורץ: פשוט לנסות להבין מהו המצב התחרותי בשוק מסוים.

<אורי שוורץ: מטרתו של הסעיף הזה להקנות לממונה על ההגבלים העסקיים את הסמכות הזו.

<אורי שוורץ: להיות גוף שמרכז מחקרים בתחום התחרות גם לטובת רשות ההגבלים העסקיים, אבל גם לטובת הממשלה כולה, לטובת משרדי ממשלה אחרים.

<אורי שוורץ: להציג להם מחקרים בתחומי האחריות שלהם על מנת לקדם - - -

אבישי ברוורמן: אני אוסיף לך ואני אחזק אותך.

אבישי ברוורמן: אני כל כך מעוניין לחזק את הממונה על ההגבלים העסקיים ביכולת המחקרית שלו, כדי שהוא יקבל החלטות בצורה מושכלת.

אבישי ברוורמן: לכן אני תומך בזה בכל הלב.

אבישי ברוורמן: גם רוצה לקדם את זה כדי שכשאני מזמן אותו – אותו מסמך לקראת יום הולדתי, כבר אמרנו שהוא חבר כבוד כאן, פרופסור דיוויד גילה – שיהיו לו את כל הכלים, ויותר.

אבישי ברוורמן: לכן אני תומך בזה.

<לאה ורון: בהתאם להנחייתך, מיד לאחר שהפיצול יעבור במליאת הכנסת, אנחנו נעמיד את ההצעה על סדר-היום בוועדה על מנת שתבחן ותכין אותה לקריאות השנייה והשלישית.

אבישי ברוורמן: תודה רבה.

אבישי ברוורמן: אם כך, אם מקובל, אני מצביע בעד.

אבישי ברוורמן: מי בעד?

אבישי ברוורמן: בעד אישור הפיצול – פה אחד

אבישי ברוורמן: נמנעים – אין

אבישי ברוורמן: אושר פה אחד.

אבישי ברוורמן: אדוני, אני מאוד מודה לך.